Diari Oficial de la Generalitat Valenciana


Sumari del DOGV 4876, del 04-11-2004 (2004/11761)

Informació pública de l'aprovació del projecte d'urbanització de la unitat d'execució D-3.3.
--------------------------------------------------------------------------------------------

### Dades del document

Número de DOGV
:   4876

Data del DOGV
:   04-11-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/11116


Organisme emissor
:   Ajuntament de Borriana

Tipus de document
:   Anunci

Informació pública de l'aprovació del projecte d'urbanització de la unitat d'execució D-3.3. [2004/11352]
  
L'alcaldia-presidència, en data 18 d'octubre de 2004, ha adoptat resolució amb la part dispositiva següent:
  
«Primer. Desestimar les al·legacions formulades en data 2 d'octubre de 2004 (reg. d' entrada núm. 13.680) pel senyor Ramón López Candau i en data 4 d'octubre de 2004 (reg. d'entrada núm. 13.754) pel senyor José María Esteve Izquierdo, pels motius exposats en la part expositiva de la present resolució.
  
Segon. Aprovar el projecte d'urbanització corresponent al programa d'actuació integrada per al desenvolupament de la unitat d'execució D-3.3 del vigent Pla General d'Ordenació Urbana, amb un pressupost global de 1.546.848,77 euros (IM + 19% GG i BI, sense IVA), tenint en compte en la seua execució les disposicions previstes en l'acord d'aprovació del programa d'actuació integrada, a saber,
  
- Sobre l'assistència i direcció tècniques durant l'execució de les obres, cal atindre's al següent:
  
1. La direcció facultativa la designa l'ajuntament, a proposta de l'urbanitzador. L'ajuntament es reserva la facultat de rebutjar aquesta proposta, per raons d'incompatibilitat, incapacitat o d'oportunitat, degudament justificades, si n'hi havia.
  
2. L'urbanitzador proposa així mateix una assistència tècnica per garantir el correcte seguiment i control de les obres. El nomenament també el ratifica l'Ajuntament, i hi són aplicables les cauteles i reserves expressades en el punt anterior.
  
3. La proposta d'assistència tècnica ha de contindre com a mínim les següents especificacions:
  
- Nom de l'empresa i personal tècnic d'enllaç.
  
- Pla de controls inclosos en la prestació (alineacions, rasants, materials, execució de terraplens i ferms, obres de fàbrica, seguretat i salut, connexions a xarxes, etc.).
  
Pressupost, amb detall de costos de controls i d'assistència i justificació del seu import en relació amb les quanties habituals de control de qualitat i l'abast de la prestació (mínim 1% sobre PIM afectat).
  
4. L'assistència tècnica ha de cursar informes periòdics i resultats dels controls a la direcció facultativa i a l'ajuntament, de manera sistemàtica i simultània. L'ajuntament pot formular les instruccions pertinents a l'assistència tècnica, coneixement de la direcció, amb la finalitat de garantir l'efectiu seguiment i control de les obres.
  
5. De conformitat amb el que estableix el programa, el cost de les actuacions descrites va a càrrec dels costos prevists en la proposició juridicoeconòmica. L'ajuntament en supervisa el compliment i liquidació de manera similar al de les certificacions i liquidació de les obres.
  
- Correspon a la direcció facultativa les missions i competències previstes legalment, i ha d'actuar d'enllaç amb els serveis tècnics municipals, que comproven, supervisen i vigilen l'assistència tècnica contractada, i que tenen accés a tots els treballs que es realitze aquesta direcció facultativa.
  
- Són aplicables les disposicions relatives al replanteig, control i recepció de les obres establertes en la legislació de contractes de l'Estat.
  
- S'ha d'aportar còpia en suport magnètic adequat als mitjans informàtics municipals de l'oportú projecte d'urbanització, tant de la seua documentació gràfica com escrita, i de la informació de l'obra realment realitzada.
  
Tercer. Trametre el projecte d'urbanització a la Conselleria de Territori i Habitatge, en compliment del que disposa l'article 59.3 de la Llei Reguladora de l'Activitat Urbanística.
  
Quart. Publicar la present resolució en el Diari Oficial de la Generalitat Valenciana, tal com disposa l'article 34 de la Llei 6/1994.
  
Cinquè. Notificar aquest acte als interessats, comunicant-los que, com a acte que posa fi a la via administrativa escau interposar, en el termini d'un mes comptador des de la notificació, recurs potestatiu de reposició davant aquest ajuntament, o, en el termini de dos mesos, recurs contenciós administratiu davant el jutjat d'aquesta jurisdicció de Castelló de la Plana, de conformitat amb el que disposa l'article 116.1 de la Llei 30/1992, de 26 de novembre, i els articles 8.1 i 46 de la Llei 29/1.998, de 13 de juliol».